我是歌手 (第一季)

**《[[我是歌手]]》第一季**，係中國大陸湖南衛視喺2013年第一季度播出嘅逢星期五晚後晚間檔音樂類真人騷節目，係2013湖南衛視節目巡禮重點推介嘅一檔節目，接檔節目《女人如歌》。節目由《我是歌手》系列節目製作人洪濤打造，音樂總監係香港資深音樂人梁翹柏，首期節目喺2013年1月10號喺湖南長沙HBS廣電中心錄製，同埋喺2013年1月18號夜晚10點首播。

《我是歌手第一季》加盟歌手匯聚咗大中華地區嘅知名歌手，首發歌手包括中國大陸嘅羽泉、尚雯婕、沙寶亮、黃綺珊、陳明、臺灣嘅齊秦同香港嘅黃貫中；補位歌手包括中國大陸嘅周曉鷗、臺灣嘅楊宗緯、林志炫、辛曉琪同彭佳慧，加盟《我是歌手第一季》共12位。

2013年4月12號夜晚，歷時三個幾月嘅《我是歌手第一季》落下帷幕，最終羽泉贏咗其他參賽歌手，攞咗《我是歌手第一季》歌王，林志炫攞亞軍。

## 賽制
競演分做5輪、每輪分兩場。每輪有7位歌手競演，每場都有500位觀眾聽審投票，每位聽審揀3位自己認為嗰場表現最好嘅歌手。頭兩場競演，由7位首發歌手競演，每輪第一場冇淘汰，而第二場就累積第一場得票率淘汰末位歌手。喺之後嘅第三場競演，首位補位歌手將加入到在線歌手陣容，之後嘅賽制將依照第二、三場嘅競演流程循環。

另外，原為12期嘅節目，導演洪濤表示會多加一期復活賽，邀請在節目中被淘汰嘅歌手再競演。復活賽分做兩輪，並喺總決賽前舉行，第一輪由500位聽審即時投票，投票過後現場換上第二批500位聽審投票。至於最後嘅結果，將由第一批觀眾投票同第二批觀眾投票嘅得票數相加，綜合兩輪得票數最高嘅歌手就復活，可以同未曾遭到淘汰嘅六位歌手爭奪歌王。從半決賽開始，原有嘅「一人三票」制更改為「一人一票」制。半決賽佔總成績40%。總決賽分做兩輪。第一輪，係「幫幫唱」環節，由歌手邀請幫唱嘉賓合演，佔總成績30%；第二輪，就係獨唱，佔總成績30%。

喺選歌上，呢季要求每位參賽歌手除首場競演、復活賽同總決賽可演唱自己嘅代表作外，之後嘅競演必須演唱人哋嘅作品。從第八期開始，仲引入原版我是歌手嘅「輪盤抽歌」，每次都有二十首網民推薦嘅金曲，每位歌手可以揀三首唔想抽到嘅歌曲，如果抽到迴避歌曲，或其他參賽者已經揀中嘅歌曲，可以喺該歌曲嘅前後兩首歌裏面選一首或重新轉選。

《我是歌手第一季》共有七位首發歌手同五位補位歌手。

## 賽果
### 趨勢統計圖

 


**註：**
:A. 平均排名只計算每期官方公佈嘅正式名次，唔計算總排名
:B. 第二輪淘汰賽，楊宗緯同尚雯婕並列第五名
:C. 齊秦從第三輪起暫時退賽，之後喺第四輪宣佈正式退賽
:D. 總決賽第一輪，楊宗緯同黃綺珊並列第三名

### 成績匯總
;得票數

;得票率

## 賽程
### 第一輪
#### 排位賽
呢期係我是歌手第一季首場競演、為第一輪排位賽。第一期，喺北京時間2013年1月3號錄製，2013年1月18號夜晚10點喺湖南衛視首播。



: A. 同第六名差2票

: B. 亦作現場鼓手


#### 淘汰賽
呢期係我是歌手第一季第二場競演、為第一輪淘汰賽。第二期，喺北京時間2013年1月12號錄製，2013年1月25號夜晚10點喺湖南衛視播出。



: A. 亦作現場鋼琴演奏家

: B. 李春莉改編咗部分歌詞


#### 總排名
第一輪，黃貫中遭到淘汰。

### 第二輪
#### 排位賽
呢期係我是歌手第一季第三場競演、為第二輪排位賽。第三期，喺北京時間2013年1月22號錄製，2013年2月1號夜晚10點喺湖南衛視播出。第二輪，楊宗緯加入比賽、為首位補位歌手。

#### 淘汰賽
呢期係我是歌手第一季第四場競演、為第二輪淘汰賽。第四期，喺北京時間2013年1月31號錄製，2013年2月8號夜晚10點喺湖南衛視播出。齊秦喺下輪起因家庭原因暫時退賽，所以下一輪競演會有兩位歌手替補。


: A. 原參賽曲：王菲《悶》


#### 總排名
第二輪，楊宗緯遭到淘汰。

### 第三輪
#### 排位賽
呢期係我是歌手第一季第五場競演、為第三輪排位賽。第五期，喺北京時間2013年2月1號錄製，2013年2月15號夜晚10點喺湖南衛視播出。第三輪，因之前齊秦嘅退賽同楊宗緯嘅淘汰，有兩位歌手加入比賽分別係林志炫同周曉鷗、為第二位補位歌手。


: A. 第一位創下首位演唱並奪單場第一名紀錄


#### 淘汰賽
呢期係我是歌手第一季第六場競演、為第三輪淘汰賽。第六期，喺北京時間2013年2月7號錄製，2013年2月22號夜晚10點喺湖南衛視播出。



: A. 沙寶亮因為趕飛去北京參加2013年中央電視台春節聯歡晚會，所以自願首唱，而排名結果以衛星電話聽取

: B. 亦作現場鍵盤手


#### 總排名
第三輪，陳明遭到淘汰。


: A. 同第三名差1票
: B. 黃綺珊獲得434票
: C. 同第五名差1票


### 第四輪
#### 排位賽
呢期係我是歌手第一季第七場競演、為第四輪排位賽。第七期，喺北京時間2013年2月21號錄製，2013年3月1號夜晚10點喺湖南衛視播出。第四輪，辛曉琪加入比賽、為第三位補位歌手。齊秦喺美國登機時查出患上咗洛杉磯流感被禁止登機，因而延誤咗錄製時間，因此正式退賽，其他選手決定往後某期會以《向齊秦致敬》嘅題材比賽（第十期）。



: A. 原參賽曲同黃綺珊一樣，最後林志炫自願換歌

: B. 亦作現場鍵盤手


#### 淘汰賽
呢期係我是歌手第一季第八場競演、為第四輪淘汰賽。第八期，喺北京時間2013年2月28號錄製，2013年3月8號夜晚10點喺湖南衛視播出。呢場選歌方式係「輪盤抽歌」。



: A. 亦作現場伴唱同鍵盤手

: B. 亦作現場鍵盤手


#### 總排名
第四輪，尚雯婕遭到淘汰。

### 第五輪
#### 排位賽（終極排位賽）
呢期係我是歌手第一季第九場競演、為第五輪排位賽（終極排位賽）。第九期，喺北京時間2013年3月7號錄製，2013年3月15號夜晚10點喺湖南衛視播出。第五輪，彭佳慧加入比賽、為終極補位歌手。



: A. 加入《職業特工隊》主題曲《Theme from Mission: Impossible》

: B. 原參賽曲：《一樣的月光》

: C. 亦作現場鍵盤手


#### 淘汰賽（終極淘汰賽）
呢期係我是歌手第一季第十場競演、為第五輪淘汰賽（終極淘汰賽）。第十期，喺北京時間2013年3月14號錄製，2013年3月22號夜晚10點喺湖南衛視播出。呢期係齊秦專場，參賽者可以揀三首齊秦嘅歌嚟選。呢期，羽泉出場順序原本係1號、林志炫出場順序原本係4號，後來羽泉同林志炫交換出場順序。


: A. 前奏加入《Canon in D》


#### 總排名
第五輪，沙寶亮遭到淘汰。

### 復活賽
呢期係我是歌手第一季第十一場競演，為淘汰歌手嘅復活賽。第十一期，喺北京時間2013年3月21號錄製，2013年3月29號夜晚10點喺湖南衛視播出。

復活賽：分做兩輪。第一輪同第二輪得票數最高嘅歌手，就復活。

#### 第一輪
復活賽第一輪，楊宗緯係得票數最高嘅歌手。


: A. 亦作現場鋼琴演奏家


#### 第二輪
呢輪競演歌手出場順序係，根據第一輪嘅出場順序倒序產生。復活賽第二輪，楊宗緯係得票數最高嘅歌手。最終，綜合兩輪得票數楊宗緯復活。



: A. 40、50組第一名
: B. 專家顧問團投票第一名、10、20組第一名

: C. 在線歌手第一名、30組第一名


### 半決賽
呢期係我是歌手第一季第十二場競演、為半決賽。第十二期，喺北京時間2013年3月28號錄製，2013年4月5號夜晚10點喺湖南衛視播出。半決賽佔總成績嘅40%。呢期起，原有嘅「一人三票」制更改為「一人一票」制，就此，林志炫提出質疑。



: A. 同第五名差3票

: B. 同第二名差1票


### 總決賽
呢期係我是歌手第一季第十三場競演、為總決賽。第十三期，喺北京時間2013年4月12號夜晚7點30分現場直播。

總決賽：分做兩輪。第一輪係「幫幫唱」環節，由歌手邀請幫唱嘉賓合演。第二輪就係獨唱，累積半決賽、總決賽第一輪同第二輪得票率產生呢季歌王。總決賽第一輪佔總成績嘅30%，第二輪就佔總成績嘅30%。

#### 返場表演
為咗令大家忘記比賽嘅氣氛，喺總決賽設有返場表演。



: A. 沙寶亮實際喺總決賽第一輪競演完後出場，齊秦同齊豫實際喺總決賽第二輪競演完後出場

: B. 法語部分由尚雯婕填詞


#### 第一輪
總決賽第一輪係「幫幫唱」環節，由歌手邀請幫唱嘉賓合演。第一輪佔總成績嘅30%。呢輪競演歌手出場順序係，根據半決賽嘅排名，排名越前嘅將可獲得優先選擇權。


: A. 亦作現場鍵盤手


#### 第二輪
總決賽第二輪就係獨唱，累積第一輪得票率同第二輪得票率產生呢季歌王。第二輪佔總成績嘅30%。呢輪競演歌手出場順序係，根據第一輪嘅排名倒序產生，名次並列嘅歌手，就根據第一輪嘅出場順序倒序產生。



: A. 專家顧問團投票第二名
: B. 專家顧問團投票第三名

: C. 專家顧問團投票第一名


#### 歌王之戰
總成績得出前，主持人公佈「終極歌王候選人」為林志炫同羽泉，最後羽泉以25.78%嘅得票率優勢擊敗林志炫嘅22.59%得票率，攞《我是歌手第一季》歌王。

## 製作過程
### 前期籌備
因為中港台三地好多綜藝節目係以預錄形式呈現，所以比賽嘅結果或劇情可能會被錄影時嘅現場觀眾洩漏，令觀眾收睇意欲減低。喺第二季有望減低，可能觀眾同贊助商都需要簽保密條約。

### 播出期間
根據第一季賽果，排第三名嘅楊宗緯只競演兩期（為首位補為歌手）比賽，就直接喺復活賽復活直接挑戰半決賽同埋總決賽（第一季嘅總決賽第一輪唔設淘汰），而第五名嘅彭佳慧剩係要挑戰一輪比賽（為終極補為歌手）就直接挑戰半決賽同總決賽，所以喺第二季將會有望有所調整。第一季，從半決賽起，原有嘅「一人三票」制更改為「一人一票」制，就此，林志炫提出質疑。佢發微博稱，一人一票制會讓人氣歌手更佔先機，會令投票結果有失理性。

齊秦喺錄製完第4期後向製作單位提出暫時退出比賽，理由喺春節期間去美國探親，製作單位經過衡量以後，決定同意畀齊秦暫時退賽，但歡迎佢隨時返嚟繼續比賽。然而做法惹來網友質疑，因為佢喺第四期排第尾，網友質疑係驚遭到淘汰而選擇退賽。由於參加呢套節目已經同製作單位簽保密協議，網友認為佢都知道節目錄製嘅流程，呢個時候出現咁樣嘅理由而退賽，因而認為佢嘅理由過於牽強。

楊宗緯由於只競演一輪就遭到淘汰，外界分析係由於佢選唱嘅歌曲偏向安靜、抒情嘅類型，例如王菲嘅《矜持》，決賽時選唱嘅《最愛》等，引唔起現場觀眾共鳴同欣賞，反觀其他選手選唱嘅飆高音、氣氛更活躍嘅歌曲，往往得到較高票數。網友認為現場觀眾更容易俾識炒熱氣氛嘅歌手嘅影響，因而更傾向投畀唱呢一類型歌曲嘅歌手。

 
節目播出嗰時，每當歌手唱到動人之處，鏡頭就會帶到憂傷、掩面而泣、淚流不止甚至伙極其陶醉嘅觀眾表情上，令觀眾大呼，現場嘅大眾評審搶戲，表情、肢體動作太過誇張，網友亦紛紛抱怨觀眾出現嘅鏡頭太多，影響觀賞效果。然而，有媒體披露，現場各種表現嘅觀眾係製作單位請來嘅職業演員，目的係令節目更具有觀賞性，而呢啲職業觀眾最後能得到製作單位嘅酬勞。

總決賽開賽在即，面對媒體嘅詢問，製作單位對幫唱嘉賓、歌手選唱嘅歌曲保密到家，都唔對外透露，但節目嘅官方微博卻有適度放出邊個係幫唱嘉賓、歌手選唱嘅歌曲呢類消息，令喺湖南廣電中心採訪嘅媒體不得其解。臺灣媒體人認為，節目嘅流程早已經安排好，結果都係早已定下。政論節目通告咖喺節目上聲稱，節目製作嘅流程，包括歌手揀乜嘢歌，邊個歌手幾時退出，乜嘢時候加入嚟，呢啲都係經過仔細安排嘅，成套節目就係一個劇本，節目嘅製作早已有各種安排。

### 軼聞
節目嘅固定主持人係同樣參加比賽嘅組合羽泉之一嘅胡海泉，喺介紹其他參賽歌手嘅時候經常提醒觀眾不要忘記之前他們嘅表演，因而遭觀眾質疑有為自己拉票嘅嫌疑。

楊宗緯喺第二輪排位賽節目替補第一輪遭到淘汰嘅香港歌手黃貫中，但只競演一輪就遭到淘汰。由於楊宗緯係臺灣過去超高人氣選秀節目超級星光大道嘅人氣選手，唱功、歌唱感染力得到各界肯定，但剛露面便遭到淘汰，引起臺灣觀眾嘅不滿。

節目進行到第五輪淘汰賽，導演洪濤表示會多加一期復活賽（原為12期嘅節目）。楊宗緯隨後在復活賽更以第一名嘅名次重新回到7人陣容行列。但有網友同臺灣政論節目指出，楊宗緯之所以能夠回到比賽行列，係因為佢同湖南衛視旗下嘅天娛傳媒簽下經紀約，因此確保楊宗緯可以角逐歌王。

### 迴響
同其他選秀節目唔同，我是歌手找來線上，曾經發過唱片，有一定知名度嘅歌手參加比賽，令呢個節目係咁多素人選秀比賽中顯得新穎同更有看頭。同時，由於節目嘅高規格製作，舞台、音響、燈光等精良嘅硬體設施、節目剪輯、懸念製造、真人騷展示，令觀眾大呼過癮。節目係2013年1月18號首播，就以超過1.4（CSM46城）嘅收視穩坐同時段第一，並引發網路熱烈討論。喺總決賽開賽之前，製作單位召開記者會，湖南電視台總部吸引超過100家境內外媒體採訪，同當年風頭一時無兩嘅超級女聲媒體採訪盛況有過之而無不及。

喺中國大陸方面，我是歌手由中國大陸知名嘅湖南衛視製播，節目未播就掀起話題，隨著節目嘅播出，討論嘅程度同範圍越來越深。每期節目播出之後，新浪微博話題榜牢牢佔據第一，搜索量都位居第一，喺知名網站總點閱率已超過120000000次。節目收視率最高破4，收視份額超13（CSM46），遠遠超越同時段其他電視台嘅節目，掀起了一股我是歌手嘅討論風潮。隨著我是歌手嘅成功，其他電視台都紛紛推出同類型嘅音樂節目，以借此瓜分我是歌手下檔後嘅收視市場。

喺臺灣媒體界方面，節目最初只有齊秦一位臺灣歌手，由於齊秦輝煌嘅歌唱生涯一直為外界所推崇，網友同觀眾均認為以齊秦嘅地位完全沒有必要上歌唱比賽節目，而節目組卻找來齊秦，被外界視為製作單位下了苦功夫，才邀得齊秦上節目。隨著齊秦退賽，楊宗緯競演1輪便遭到淘汰，進一步引起臺灣觀眾對節目嘅關注。隨後，另一位實力唱將林志炫加入戰局，以一首《沒離開過》攞咗嗰集第一名嘅名次（累積到節目完，佢一共攞咗三次第一同從未跌出頭三名），都因為係該期第一位競演歌手，所以後嚟每當補位歌手抽籤失利時，都以佢為成功例子去安慰歌手同經紀人，係接下來嘅競演入面，林志炫以一首周杰倫嘅《煙花易冷》，令觀眾大為討論，呢首歌好快登上音樂網站排行第1，節目喺臺灣進一步引發關註。接下來，另外兩位臺灣實力女唱將辛曉琪、彭佳慧加入節目，截止到半決賽為止，七位參賽歌手中有四位來自臺灣，引起臺灣媒體高度關注，政論節目開始連珠炮展開討論，其中包括東森新聞旗下嘅高收視節目《關鍵時刻》，中天新聞嘅《新聞龍捲風》，TVBS嘅《新聞夜總會》、《地球黃金線》，年代新聞嘅《從臺灣看全球》，三立新聞嘅《新臺灣加油》，民視新聞台嘅《頭家來開講》，台電視新聞台嘅《永康頭殼秀》等。除政論節目大肆討論，喺節目每星期五播出之後，新聞台都會第一時間播出比賽嘅最新概況。

總決賽開賽之即，製作單位召開記者會，超過十六間臺灣媒體親赴現場採訪，新聞台仲不時喺各段新聞插播最新情況。2013年4月12號總決賽當晚，東森新聞更係停播《關鍵時刻》，不間斷插播節目最新情況；此舉被外界視為電視台無視智慧產權直接盜播節目，同時違反NCC規定中國節目播出需要嚴格送審嘅規定，東森新聞假借新聞報導實則播綜藝節目，嚴重浪費新聞頻道資源。

除此之外，TVBS新聞、中天新聞都喺總決賽當天大幅插播有關我是歌手嘅新聞。隔日自由時報以頭版報導中天新聞全程轉播我是歌手節目，批評中天新聞濫用新聞頻道實質轉播綜藝節目。而中天新聞隨即喺自家節目反擊自由時報造假，中天電視聲稱，中天新聞並無全程轉播我是歌手，但卻遭到自由時報誣陷點名，轉播節目嘅係其他電視台，中天無故受牽連，為此，中天表示會提告自由時報，並要求自由時報出面道歉。隨即，自由時報出面指出，中天當晚的確並未全程播出我是歌手 ,但喺23：00－00：00嘅新聞時段，我是歌手所佔比率達95.2%，相當於其他新聞只播兩分幾鐘。

喺臺灣藝文界方面，我是歌手此節目喺臺灣引起熱議，雖然節目並非湖南衛視原創，但節目嘅高規格製作、精良嘅硬體設備同新穎嘅製作手法，從而引發熱烈討論。曾經製作過超級星光大道等節目嘅知名製作人詹仁雄甚至感慨如果我是歌手喺臺灣，節目製作到第4季就會停播。，而其他製作人同藝人也均表示，臺灣日漸萎縮嘅節目製作環境、經費同較細嘅市場無法允許電視台花大手筆製作像我是歌手咁樣嘅節目，也就無法提供給過去有知名度嘅藝人一個表演嘅舞台。同時，小成本製作嘅節目也越來越欠缺影響力同後勁發展力。但比較統一嘅觀點係，臺灣嘅文創軟實力優勢係無庸置疑嘅。如何製作出更加優質嘅節目，需要各界思考。文化部部長龍應臺接受媒體採訪表示，中國巨大嘅市場同消費力喺臺灣比唔到嘅，但創意同創新嘅軟實力仲係喺臺灣呢邊，只係未來臺灣係唔係仲可以保持咁樣嘅優勢，恐怕係個需要嚴肅面對的問題。

喺臺灣政治界方面，我是歌手喺臺灣引發討論，媒體關注度高，新聞頻道轉播嘅做法引來民進黨立法院黨團撻伐，批評電視台濫用頻道資源，並且將矛頭對準NCC同文化部，呼籲NCC嚴格把關並懲罰相關電視台，同時都批評文化部口口聲聲話要扶持臺灣嘅文創產業發展，卻遲遲未有相關政策浮上台面。

而民進黨主席蘇貞昌喺接受媒體採訪嘅時候話「以前是以商圍政，現在是入島入戶入腦，今天的香港就是明天的臺灣」，警惕臺灣人提防被統戰。呢番說話引來藝人、歌手同傳播學者嘅議論，認為蘇貞昌過於政治化，都被諷刺為為達到政治目的而講出咁樣嘅話，明顯低估臺灣人嘅智商。 

另外，國民黨立委陳碧涵喺質詢國安局長蔡得勝時都開玩笑話「林志炫沒得冠，是中共搞的鬼」。

喺臺灣網路方面，總決賽當晚，羽泉奪得歌王，賽前備受看好上演2相對決嘅林志炫同楊宗緯分別奪得亞軍同季軍，此番結果令臺灣網友酸為「大陸辦嘅節目獎當然要留喺大陸」；「臺灣歌手為大陸人擡轎」等。但都有人認為，無論最後邊個奪得歌王，舞台上嘅歌手都唔係輸家，相反因為參加節目使得曝光率大增，身價都跟住翻倍，足見節目嘅影響力。

## 爭議
因胡海泉主持不時出現口誤等情況，後來以做掌上壓​表示對自己嘅懲罰。噉做得到現場觀眾評審熱烈迴響。喺總決賽當日，羽泉同幫唱嘉賓鄧超喺演唱完以後做起了掌上壓​，令現場觀眾喝彩連連，但因為此才遭到觀眾認為此項舉動完全轉移現場觀眾對音樂呢個主題嘅視線，更多投入到歌手製造現場氛圍中。喺第二輪競演入面，羽泉選唱歌手趙傳嘅《給所有知道我名字的人》，一開始兩人合唱，最後一刻舞台上就出現咗經紀人同一啲唔關事嘅人，咁樣就遭到觀眾質疑羽泉奪冠唔係憑住自己嘅歌唱功力，而係綁架現場觀眾同樂隊，投觀眾所好，但都有觀眾認為羽泉能奪冠係依靠鄧超嘅賣力表演同超高人氣。對此，羽泉回應係鄧超幫佢哋奪冠。

由於羽泉從節目開始到最後都留喺舞台上，加上胡海泉身為節目頭十一期嘅主持人，因此被網友形容做「釘子戶」，同時都遭爆羽泉奪冠係製作單位安排好。比賽日期係4月12號，但4月10號就有網友係知名論壇貼出預言貼，列出總決賽第二輪嘅名次（即歌手最後嘅名次），當比賽結束以後，名次同網友嘅爆料完全一致，內定嘅傳言得到證實。喺比賽之前，節目召開了記者會，列席時導演位列中間，旁邊為音樂總監梁翹柏，羽泉同林志炫嘅名牌分別位列兩人左右。有媒體發問歌王席位是否早已內定，總導演洪濤就回應，節目製作有好多工作，並唔會去注意邊個嘅座位。

## 節目播放平台
第一季節目喺2013年1月18號起逢星期五夜晚10點喺湖南衛視播出。

臺灣嘅播映權由八大電視購得，喺2014年1月18號起逢星期六、日喺八大綜合臺同八大戲劇台夜晚10點聯合播放。根據羽泉嘅講法，第二季都會喺第一季結束後連播。

## 收視率

|-
| 1
| 
| **1.434** || **6.38** || 1 || 
|-
| 2
| 
| 1.714 || 8.08 || 1 || 
|-
| 3
| 
| 2.014 || 9.34 || 1 || 
|-
| 4
| 
| 2.067 || 8.24 || 1 || 
|-
| 5
| 
| 1.963 || 9.07 || 1 || 
|-
| 6
| 
| 2.022 || 8.83 || 1 || 
|-
| 7
| 
| 2.381 || 10.56 || 1 || 
|-
| 8
| 
| 2.368 || 11.35 || 1 || 
|-
| 9
| 
| 2.336 || 11.63 || 1 || 
|-
| 10
| 
| 2.480 || 12.20 || 1 || 
|-
| 11
| 
| 2.206 || 11.56 || 1 || 
|-
| 12
| 
| 2.430 || 11.94 || 1 || 
|-
| 13
| 
| **4.127** || **13.24** || 1 || 
|-



## 參考資料

## 出面網頁
* 
* 
* 湖南衛視《我是歌手》
* 《我是歌手》湖南衛視專題

## 綜藝節目變遷
 


 A. 《女人如歌》喺2012年年底播完之後，2013年1月前兩星期嘅星期五（1月4號、1月11號）嘅節目分別係《兒童基金慈善晚會》同埋《2012張傑深圳演唱會》。